UDHËZIM
Nr. 8, datë 24.2.2021

PËR DISA SHTESA DHE NDRYSHIME NË UDHËZIMIN NR. 1, DATË 8.1.2021, “PËR KRITERET, PROCEDURAT DHE MËNYRËN E ADMINISTRIMIT TË SKEMËS SË MBËSHTETJES ME NAFTË PËR BUJQËSINË”, TË NDRYSHUAR

Në mbështetje të nenit 102, pika 4, të Kushtetutës së Republikës së Shqipërisë; të ligjit nr. 137/2021, “Për buxhetin e vitit 2021”; të pikës 16, të vendimit nr. 1142, datë 24.12.2020, “Për përcaktimin e kritereve bazë, masës së përfitimit dhe mënyrës së përdorimit të fondit, për skemën e mbështetjes me naftë, për bujqësinë, për vitin 2021”,

UDHËZOJ:

Në udhëzimin nr. 1, datë 8.1.2021, “Për kriteret, procedurat dhe mënyrën e administrimit të skemës së mbështetjes me naftë për bujqësinë”, të ndryshuar, bëhen shtesat dhe ndryshimet, si më poshtë vijon: 
1. Në kreun IV, pika 3, togfjalëshi “25 shkurt 2021” zëvendësohet me togfjalëshin “30 mars 2021”. 
2. Në kreun IV, pas pikës 10/4, shtohen nënpikat e mëposhtme: 
[bookmark: _GoBack]“10/5 Nëse akti i marrjes së tokës në pronësi të tokës (AMTP), i ngarkuar në sistem nga aplikanti, nuk konfirmohet nga ASHK-ja, AREB-i, brenda juridiksionit të të cilit është aplikanti, kërkon konfirmim zyrtar të këtij dokumenti me sipërfaqen totale dhe sipërfaqen e parcelave nga njësia administrative/bashkia ose Drejtoria e Administrimit dhe Mbrojtjes së Tokës (DAMT) e qarkut përkatës. Konfirmimi pozitiv/negativ ngarkohet në sistem.
10/6 Do të konsiderohen të vlefshme edhe kontratat e qiramarrjes/huapërdorjes, të firmosura nga palët, por të panoterizuara dhe që përmbajnë sipërfaqen totale dhe të parcelave të tokës bujqësore objekt qiramarrjeje, si dhe vendndodhjen e secilës parcelë. Kontrata të përfshijë të drejtën e përdorimit të tokës për vitin 2021.
Në këtë rast, kontrata shoqërohet me një vërtetim të lëshuar nga njësia administrative përkatëse, që konfirmon përdorimin dhe pronësinë e parcelave të tokës objekt i kontratës. 
10.7 Do të konsiderohen të vlefshme edhe aplikimet për të cilat nuk disponohet kontratë, por përdorimi i tokës bazohet në vetëdeklarimin e aplikantit. Vetëdeklarimi të përmbajë identitetin e pronarëve të tokës bujqësore, sipërfaqen totale dhe të parcelave të tokës, si dhe vendndodhjen e secilës parcelë. Vetëdeklarimi të përfshijë edhe të drejtën e përdorimit të tokës për vitin 2021. Në këtë rast, vetëdeklarimi shoqërohet me një vërtetim të lëshuar nga njësia administrative përkatëse, që konfirmon përdorimin dhe pronësinë e parcelave të tokës objekt i vetëdeklarimit.”.
Ky udhëzim hyn në fuqi menjëherë.

